A szépség alkímiája - Parmigianino rajzok és metszetek a Szépművészeti Múzeum gyűjteményéből - artportal.hu ' + _open_time[_today].open + '
A kiállítást kedden 11.00 órakor Schneider Márta, az Oktatási és Kulturális Minisztérium szakállamtitkára és Kárpáti Zoltán, a kiállítás kurátora nyitja meg.
Első alkalommal mutatkoznak be Parmigianino művei önálló kiállításon a magyar nagyközönség előtt a Szépművészeti Múzeum december 1-én nyíló kiállításán. Az olasz manierizmus jelentős képviselőjének 80 rajza és metszete átfogó betekintést ad az mester grafikai életművébe, de bemutatja Parmigianino művészetének kortársakra gyakorolt hatását is.
A megnyitón, amely egyben múzeum 103. születésnapi ünnepsége is, a Walker and Williams Investment Group, a Tópark beruházás fejlesztője nagylelkű felajánlásnak köszönhetően egy nagy értékű festménnyel gyarapodik a Szépművészeti Múzeum letéti gyűjteménye. A velencei barokk egyik meghatározó mesterének, Antonio Zanchinak műhelyében készült, Dareiosz holttestének megtalálása című alkotását a megnyitót követően ünnepélyes keretek között adják át a múzeumban.